CELEX: 32020R0004
Language: sk
Date: 2019-08-29 00:00:00
Title: Delegované nariadenie Komisie (EÚ) 2020/4 z 29. augusta 2019, ktorým sa mení delegované nariadenie (EÚ) 2017/86, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v Stredozemnom mori

6.1.2020   
               
               
                  SK
               
               
                  Úradný vestník Európskej únie
               
               
                  L 2/5
               
            
         DELEGOVANÉ NARIADENIE KOMISIE (EÚ) 2020/4
         z 29. augusta 2019,
         ktorým sa mení delegované nariadenie (EÚ) 2017/86, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v Stredozemnom mori
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 6 a článok 18 ods. 1 a 3,
         keďže:
         
                     (1)
                  
                  
                     Cieľom nariadenia (EÚ) č. 1380/2013 je postupne eliminovať odhadzovanie úlovkov v rybolove Únie zavedením povinnosti vylodiť úlovky druhov, na ktoré sa vzťahujú obmedzenia výlovu, a v Stredozemnom mori aj úlovky druhov, na ktoré sa vzťahujú minimálne veľkosti vymedzené v prílohe IX k nariadeniu Európskeho parlamentu a Rady (ES) 2019/1241 (2).
                  
               
                     (2)
                  
                  
                     V súlade s článkom 15 ods. 1 písm. d) nariadenia (EÚ) č. 1380/2013 sa povinnosť vylodiť úlovky pri rybolove druhov žijúcich pri morskom dne v Stredozemnom mori uplatňuje na druhy charakterizujúce daný rybolov najneskôr od 1. januára 2017 a na ostatné druhy najneskôr od 1. januára 2019.
                  
               
                     (3)
                  
                  
                     Nariadenie Európskeho parlamentu a Rady (EÚ) 2019/1022 (3), ktorým sa stanovuje viacročný plán, pokiaľ ide o rybolov určitých druhov žijúcich pri morskom dne v západnej časti Stredozemného mora. Francúzsko, Taliansko a Španielsko predložili spoločné odporúčanie, v ktorom žiadajú o výnimku de minimis pre úlovky ulovené vlečnými sieťami na lov pri dne. Táto žiadosť sa spoločne týka trinástich druhov, pričom iba jeden z týchto druhov patrí do pôsobnosti viacročného plánu. V spoločnom odporúčaní sa takisto požaduje výnimka pre vedľajšie úlovky pelagických druhov ulovených vlečnými sieťami na lov pri dne. Táto žiadosť sa však týka rybolovu populácií žijúcich pri morskom dne, ktorý nie je obmedzený na populácie, na ktoré sa vzťahuje viacročný plán.
                  
               
                     (4)
                  
                  
                     Doteraz neboli prijaté žiadne viacročné plány pre Jadranské more a juhovýchodnú časť Stredozemného mora.
                  
               
                     (5)
                  
                  
                     S cieľom plniť povinnosť vylodiť úlovky sa článkom 15 ods. 6 nariadenia (EÚ) č. 1380/2013 Komisia splnomocňuje prijímať prostredníctvom delegovaných aktov plány pre odhadzovanie úlovkov na obdobie najviac troch rokov, ktoré možno predĺžiť o ďalšie celkové obdobie troch rokov, a to na základe spoločných odporúčaní vypracovaných členskými štátmi po konzultácii s relevantnými poradnými radami.
                  
               
                     (6)
                  
                  
                     Delegovaným nariadením Komisie (EÚ) 2017/86 (4) sa stanovil plán pred odhadzovanie úlovkov pri rybolove určitých druhov žijúcich pri morskom dne v Stredozemnom mori uplatniteľný od 1. januára 2017 do 31. decembra 2019 na základe troch spoločných odporúčaní, ktoré Komisii v roku 2016 predložilo niekoľko členských štátov, ktoré majú priamy hospodársky záujem v Stredozemnom mori (Grécko, Španielsko, Francúzsko, Chorvátsko, Taliansko, Cyprus, Malta a Slovinsko). Uvedené tri spoločné odporúčania sa týkali západnej časti Stredozemného mora, Jadranského mora a juhovýchodnej časti Stredozemného mora.
                  
               
                     (7)
                  
                  
                     Delegované nariadenie (EÚ) 2017/86 bolo zmenené delegovaným nariadením Komisie (EÚ) 2018/153 (5) a delegovaným nariadením Komisie (EÚ) 2018/2036 (6) v nadväznosti na spoločné odporúčania predložené príslušnými členskými štátmi, ktoré majú priamy hospodársky záujem, a týkajúce sa západnej časti Stredozemného mora, Jadranského mora a juhovýchodnej časti Stredozemného mora.
                  
               
                     (8)
                  
                  
                     Po konzultáciách v rámci regionálnej skupiny na vysokej úrovni Pescamed Francúzsko, Taliansko a Španielsko predložili Komisii v máji 2019 spoločné odporúčanie týkajúce sa plánu pre odhadzovanie úlovkov pri rybolove druhov žijúcich pri morskom dne v západnej časti Stredozemného mora.
                  
               
                     (9)
                  
                  
                     Po konzultáciách v rámci regionálnej skupiny na vysokej úrovni Sudestmed Cyprus, Grécko, Taliansko a Malta predložili Komisii v máji 2019 spoločné odporúčanie týkajúce sa plánu pre odhadzovanie úlovkov pri rybolove druhov žijúcich pri morskom dne v juhovýchodnej časti Stredozemného mora.
                  
               
                     (10)
                  
                  
                     Po konzultáciách v rámci regionálnej skupiny na vysokej úrovni Adriatica Chorvátsko, Taliansko a Slovinsko predložili Komisii v máji 2019 spoločné odporúčanie týkajúce sa plánu pre odhadzovanie úlovkov pri rybolove druhov žijúcich pri morskom dne v Jadranskom mori.
                  
               
                     (11)
                  
                  
                     Všetky tri spoločné odporúčania posúdil Vedecký, technický a hospodársky výbor pre rybárstvo (STECF) na svojom letnom plenárnom zasadnutí v dňoch 1. – 5. júla 2019 (7).
                  
               
                     (12)
                  
                  
                     Uvedené tri skupiny členských štátov na vysokej úrovni v júli 2019 predložili aktualizované spoločné odporúčania, ktoré boli zosúladené s vedeckými odporúčaniami.
                  
               
                     (13)
                  
                  
                     Podľa článku 18 nariadenia (EÚ) č. 1380/2013 Komisia preskúmala posúdenie výboru STECF, ako aj potrebu, aby členské štáty zaistili plnenie povinnosti vylodiť úlovky v plnej miere.
                  
               
                     (14)
                  
                  
                     V aktualizovanom spoločnom odporúčaní pre západnú časť Stredozemného mora sa navrhuje uplatňovanie výnimky z dôvodu vysokej miery prežitia v zmysle článku 15 ods. 5 písm. b) nariadenia (EÚ) č. 1380/2013, pokiaľ ide o pagela bledého (Pagellus bogaraveo) uloveného háčikmi a lovnými šnúrami (LHP, LHM, LLS, LLD, LL, LTL, LX) do 31. decembra 2021. Výbor STECF usúdil, že niektoré dôkazy na podporu tejto výnimky boli poskytnuté v roku 2018. Z ďalších údajov predložených v roku 2019 vyplýva, že žiadosť je odôvodnená. Preto je vhodné predĺžiť obdobie uplatňovania uvedenej výnimky do 31. decembra 2021.
                  
               
                     (15)
                  
                  
                     Vo všetkých troch aktualizovaných spoločných odporúčaniach sa navrhuje, aby sa výnimka z dôvodu vysokej miery prežitia, pokiaľ ide o homára európskeho (Homarus gammarus) a langustovité (Palinuridae) ulovené sieťami (GNS, GN, GND, GNC, GTN, GTR, GEN) a košmi a pascami (FPO, FIX) v západnej časti Stredozemného mora, v Jadranskom mori a v juhovýchodnej časti Stredozemného mora uplatňovala do 31. decembra 2021. Výbor STECF usúdil, že metóda použitá na poskytnutie dodatočných dôkazov bola spoľahlivá a že miera prežitia bola vysoká (64 %). Vzhľadom na uvedené skutočnosti je vhodné predĺžiť obdobie uplatňovania uvedených výnimiek do 31. decembra 2021.
                  
               
                     (16)
                  
                  
                     V aktualizovanom spoločnom odporúčaní pre západnú časť Stredozemného mora sa navrhuje uplatnenie výnimky de minimis, ako sa stanovuje v článku 15 ods. 5 písm. c) nariadenia (EÚ) č. 1380/2013, pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea), zubaticu zlatočelú (Sparus aurata) a krevetu ružovú (Parapenaeus longirostris) v objeme do 5 % v rokoch 2020 a 2021 celkového ročného výlovu týchto druhov ulovených plavidlami s použitím vlečných sietí na lov pri dne (OTB, OTT, PTB, TBN, TBS, TB, OT, PT, TX), v objeme do 3 % v rokoch 2020 a 2021 celkového ročného výlovu týchto druhov, s výnimkou krevety ružovej, ulovených plavidlami s použitím žiabroviek a viacstenných žiabroviek (GNS, GN, GND, GNC, GTN, GTR, GEN) a v objeme do 1 % celkového ročného výlovu týchto druhov v rokoch 2020 a 2021, s výnimkou pagela bledého a krevety ružovej, ulovených plavidlami s použitím háčikov a lovných šnúr (LHP, LHM, LLS, LLD, LL, LTL, LX). Výbor STECF usúdil, že existujú dôkazy o zvýšených nákladoch vyplývajúcich z dodatočného času potrebného na manipuláciu a triedenie na palube. Výbor STECF ďalej poukázal na dôkazy týkajúce sa nákladov na manipuláciu s nechcenými úlovkami, čo je v Stredozemnom mori problematické, keďže flotila pozostáva najmä z malých plavidiel, ktoré vyloďujú svoje úlovky v mnohých prístavoch pozdĺž celého pobrežia. Výbor STECF dospel k záveru, že z dôkazov vyplýva, že vzhľadom na malý objem úlovkov a veľmi veľký počet miest vylodenia by náklady na zber (to aj v prípade, že by sa neželané úlovky dali predať) boli neprimerané.
                  
               
                     (17)
                  
                  
                     V aktualizovanom spoločnom odporúčaní pre Jadranské more sa navrhuje uplatnenie výnimky de minimis, pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), zubaticu zlatočelú (Sparus aurata) a krevetu ružovú (Parapenaeus longirostris) v objeme do 5 % v rokoch 2020 a 2021 celkového ročného výlovu týchto druhov ulovených plavidlami s použitím vlečných sietí na lov pri dne (OTB, OTT, PTB, TBN, TBS, TB, OT, PT, TX), v objeme do 3 % celkového ročného výlovu týchto druhov v rokoch 2020 a 2021, s výnimkou krevety ružovej, ale vrátane soley európskej, ulovených plavidlami s použitím žiabroviek a viacstenných žiabroviek (GNS, GN, GND, GNC, GTN, GTR, GEN) a v objeme do 1 % celkového ročného výlovu týchto druhov v rokoch 2020 a 2021, s výnimkou pagela bledého a krevety ružovej, ale vrátane soley európskej, ulovených plavidlami s použitím háčikov a lovných šnúr (LHP, LHM, LLS, LLD, LL, LTL, LX). Výbor STECF usúdil, že existujú dôkazy o zvýšených nákladoch vyplývajúcich z dodatočného času potrebného na manipuláciu a triedenie na palube. Výbor STECF ďalej poukázal na dôkazy týkajúce sa nákladov na manipuláciu s nechcenými úlovkami, čo je v Stredozemnom mori problematické, keďže flotila pozostáva najmä z malých plavidiel, ktoré vyloďujú svoje úlovky v mnohých prístavoch pozdĺž celého pobrežia. Výbor STECF dospel k záveru, že z dôkazov vyplýva, že vzhľadom na malý objem úlovkov a veľmi veľký počet miest vylodenia by náklady na zber (to aj v prípade, že by sa neželané úlovky dali predať) boli neprimerané.
                  
               
                     (18)
                  
                  
                     V aktualizovanom spoločnom odporúčaní pre juhovýchodnú oblasť Stredozemného mora sa navrhuje uplatnenie výnimky de minimis, pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea) a zubaticu zlatočelú (Sparus aurata) v objeme do 5 % v rokoch 2020 a 2021 celkového ročného výlovu týchto druhov ulovených plavidlami s použitím vlečných sietí na lov pri dne (OTB, OTT, PTB, TBN, TBS, TB, OT, PT, TX), do 3 % celkového ročného výlovu týchto druhov v rokoch 2020 a 2021 ulovených plavidlami, ktoré používajú žiabrovky a viacstenné žiabrovky (GNS, GN, GND, GNC, GTN, GTR, GEN) a do 1 % celkového ročného výlovu týchto druhov v rokoch 2020 a 2021 s výnimkou pagela bledého, ale vrátane merlúzy európskej, ulovených plavidlami s použitím háčikov a lovných šnúr (LHP, LHM, LLS, LLD, LL, LTL, LX). Výbor STECF usúdil, že existujú dôkazy o zvýšených nákladoch vyplývajúcich z dodatočného času potrebného na manipuláciu a triedenie na palube. Výbor STECF ďalej poukázal na dôkazy týkajúce sa nákladov na manipuláciu s nechcenými úlovkami, čo je v Stredozemnom mori problematické, keďže flotila pozostáva najmä z malých plavidiel, ktoré vyloďujú svoje úlovky v mnohých prístavoch pozdĺž celého pobrežia. Výbor STECF dospel k záveru, že z dôkazov vyplýva, že vzhľadom na malý objem úlovkov a veľmi veľký počet miest vylodenia by náklady na zber (to aj v prípade, že by sa neželané úlovky dali predať) boli neprimerané.
                  
               
                     (19)
                  
                  
                     Výbor STECF rovnako konštatoval, že výnimky uvedené v odôvodneniach (16), (17) a (18) zahŕňajú širokú skupinu druhov so širokou škálou mier odhadzovania úlovkov, ale považuje takýto široký rozsah za platný prístup vzhľadom na zložitosť príslušných druhov rybolovu. Výbor STECF sa napokon domnieva, že individuálne výnimky de minimis vzťahujúce sa na jeden druh by pravdepodobne viedli k mnohým samostatným výnimkám, ktorých monitorovanie by bolo rovnako náročné. Navrhnuté výnimky sa uplatňujú na skupiny druhov zahŕňajúce zvyšok druhov, na ktoré sa vzťahujú minimálne veľkosti vymedzené v prílohe IX k nariadeniu (EÚ) 2019/1241 a ktoré v tomto štádiu nie sú predmetom obmedzení výlovu, preto sa článok 15 ods. 8 a 9 nariadenia (EÚ) č. 1380/2013 neuplatňuje. Okrem toho sú tieto lovené súčasne a vo veľmi odlišných množstvách, čo komplikuje použitie prístupu zameraného na jednu populáciu. Okrem toho sú lovené maloobjemovými rybárskymi plavidlami a vyloďované na mnohých rôznych miestach, ktoré sú geograficky rozmiestnené pozdĺž celého pobrežia.
                  
               
                     (20)
                  
                  
                     Vo všetkých troch spoločných odporúčaniach sa navrhuje uplatňovanie výnimky de minimis na sardelu európsku (Engraulis encrasicolus), sardinku európsku (Sardina pilchardus), makrelu atlantickú (Scomber spp.) a stavridy (Trachurus spp.) v objeme do 5 % celkového ročného výlovu vedľajších úlovkov týchto druhov v rokoch 2020 a 2021 ulovených plavidlami s použitím vlečných sietí na lov pri dne (OTB, OTT, PTB, TBN, TBS, TB, OT, PT, TX) v západnej časti Stredozemného mora, v Jadranskom mori a v juhovýchodnej časti Stredozemného mora. Výbor STECF usúdil, že existujú dôkazy o zvýšených nákladoch vyplývajúcich z dodatočného času potrebného na manipuláciu a triedenie na palube. Výbor STECF ďalej poukázal na dôkazy týkajúce sa nákladov na manipuláciu s nechcenými úlovkami na brehu, čo je v Stredozemnom mori veľmi náročné. Výbor STECF dospel k záveru, že z dôkazov vyplýva, že vzhľadom na malý objem úlovkov a veľmi veľký počet miest vylodenia by náklady na zber (to aj v prípade, že by sa neželané úlovky dali predať) boli neprimerané.
                  
               
                     (21)
                  
                  
                     Vzhľadom na uvedené skutočnosti je vhodné uplatňovať výnimky de minimis uvedené v odôvodneniach (16), (17), (18) a (20) do 31. decembra 2021 v súlade s percentuálnymi úrovňami navrhovanými v spoločných odporúčaniach a na úrovniach, ktoré neprevyšujú úrovne povolené podľa článku 15 ods. 1 nariadenia (EÚ) č. 1380/2013.
                  
               
                     (22)
                  
                  
                     V aktualizovanom spoločnom odporúčaní pre juhovýchodnú časť Stredozemného mora sa napokon navrhuje rozšíriť geografický rozsah pôsobnosti plánu pre odhadzovanie úlovkov na geografické podoblasti 14, 21, 24, 26 a 27. Výbor STECF odkázal na tento návrh, nepredložil však žiadne ďalšie pripomienky. Rozšírenie rozsahu pôsobnosti na celú juhovýchodnú oblasť Stredozemného mora zvýši konzistentnosť a umožní lepšie vykonávanie povinnosti vylodiť úlovky. Takéto rozšírenie geografického rozsahu sa preto zdá byť vhodné.
                  
               
                     (23)
                  
                  
                     Členské štáty obnovili svoj záväzok zvýšiť selektívnosť rybárskeho výstroja v súlade s výsledkami súčasných výskumných programov s cieľom znížiť a obmedziť množstvo nechcených úlovkov, a najmä úlovkov, ktoré nedosahujú minimálnu ochrannú referenčnú veľkosť.
                  
               
                     (24)
                  
                  
                     Okrem toho sa členské štáty zaväzujú určiť ďalšie neresiská s cieľom znížiť úmrtnosť juvenilných rýb.
                  
               
                     (25)
                  
                  
                     V súlade so spoločným odporúčaním pre západnú časť Stredozemného mora Komisia nabáda dotknuté členské štáty, aby sa dobrovoľne používali vlečné siete s koncovým rukávcom alebo tunel vybavený koncovým rukávcom typu T90 s veľkosťou ôk 50 mm a aby sa naďalej testovali reálnočasové zákazy rybolovu.
                  
               
                     (26)
                  
                  
                     Opatrenia navrhnuté v aktualizovanom spoločnom odporúčaní sú v súlade s článkom 15 ods. 4, článkom 15 ods. 5 písm. c) a článkom 18 ods. 3 nariadenia (EÚ) č. 1380/2013 a možno ich teda začleniť do plánu pre odhadzovanie úlovkov stanoveného v delegovanom nariadení Komisie (EÚ) 2017/86.
                  
               
                     (27)
                  
                  
                     Pokiaľ ide o malé pelagické druhy v prípade rybolovu zameraného na uvedené druhy, výnimky de minimis sa stanovujú v delegovanom nariadení Komisie (EÚ) 2018/161 (8). Do delegovaného nariadenia (EÚ) 2017/86 by sa naopak mali začleniť výnimky de minimis, pokiaľ ide o vedľajšie úlovky malých pelagických druhov ulovených pri rybolove druhov žijúcich pri morskom dne.
                  
               
                     (28)
                  
                  
                     Delegované nariadenie Komisie (EÚ) 2017/86 by sa preto malo zodpovedajúcim spôsobom zmeniť.
                  
               
                     (29)
                  
                  
                     Opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, a preto by toto nariadenie malo nadobudnúť účinnosť ihneď po jeho uverejnení. Malo by sa uplatňovať od 1. januára 2020,
                  
               PRIJALA TOTO NARIADENIE:
         
            Článok 1
            Delegované nariadenie (EÚ) 2017/86 sa mení takto:
            
                        1.
                     
                     
                        V článku 2 sa bod e) nahrádza takto:
                        
                                    „e)
                                 
                                 
                                    juhovýchodná časť Stredozemného mora sú geografické podoblasti GFCM 14, 15, 16, 19, 20, 21, 22, 23, 24, 25, 26 a 27.“
                                 
                              
                  
                        2.
                     
                     
                        V článku 3 ods. 1 sa písmená g) až i) nahrádzajú takto:
                        
                                    „g)
                                 
                                 
                                    pagela bledého (Pagellus bogaraveo) uloveného háčikmi a lovnými šnúrami (LHP, LHM, LLS, LLD, LL, LTL, LX) v západnej časti Stredozemného mora;
                                 
                              
                                    h)
                                 
                                 
                                    homára európskeho (Homarus gammarus) uloveného sieťami (GNS, GN, GND, GNC, GTN, GTR, GEN) a košmi a pascami (FPO, FIX) v západnej časti Stredozemného mora, v Jadranskom mori a v juhovýchodnej časti Stredozemného mora;
                                 
                              
                                    i)
                                 
                                 
                                    langustovité (Palinuridae) ulovené sieťami (GNS, GN, GND, GNC, GTN, GTR, GEN) a košmi a pascami (FPO, FIX) v západnej časti Stredozemného mora, v Jadranskom mori a v juhovýchodnej časti Stredozemného mora.“
                                 
                              
                  
                        3.
                     
                     
                        V článku 4 ods. 1 písm. a) sa body iii) až vi) nahrádzajú takto:
                        
                                    „iii)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea), zubaticu zlatočelú (Sparus aurata) a krevetu ružovú (Parapenaeus longirostris) maximálne do 5 % celkového ročného výlovu týchto druhov ulovených plavidlami s použitím vlečných sietí na lov pri dne;
                                 
                              
                                    iv)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea) a zubaticu zlatočelú (Sparus aurata) maximálne do 3 % celkového ročného výlovu týchto druhov ulovených plavidlami s použitím žiabroviek a viacstenných žiabroviek;
                                 
                              
                                    v)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea) a zubaticu zlatočelú (Sparus aurata) maximálne do 1 % celkového ročného výlovu týchto druhov ulovených plavidlami s použitím háčikov a lovných šnúr;
                                 
                              
                                    vi)
                                 
                                 
                                    pokiaľ ide o sardelu európsku (Engraulis encrasicolus), sardinku európsku (Sardina pilchardus), makrelu atlantickú (Scomber spp.) a stavridy (Trachurus spp.) maximálne do 5 % celkového ročného výlovu vedľajších úlovkov týchto druhov ulovených plavidlami s použitím vlečných sietí na lov pri dne.“
                                 
                              
                  
                        4.
                     
                     
                        V článku 4 ods. 1 písm. b) sa body v) až viii) nahrádzajú takto:
                        
                                    „v)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), zubaticu zlatočelú (Sparus aurata) a krevetu ružovú (Parapenaeus longirostris) maximálne do 5 % celkového ročného výlovu týchto druhov ulovených plavidlami s použitím vlečných sietí na lov pri dne;
                                 
                              
                                    vi)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea) a zubaticu zlatočelú (Sparus aurata) maximálne do 3 % celkového ročného výlovu týchto druhov ulovených plavidlami s použitím žiabroviek a viacstenných žiabroviek;
                                 
                              
                                    vii)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea) a zubaticu zlatočelú (Sparus aurata) maximálne do 1 % celkového ročného výlovu týchto druhov ulovených plavidlami s použitím háčikov a lovných šnúr;
                                 
                              
                                    viii)
                                 
                                 
                                    pokiaľ ide o sardelu európsku (Engraulis encrasicolus), sardinku európsku (Sardina pilchardus), makrelu atlantickú (Scomber spp.) a stavridy (Trachurus spp.) maximálne do 5 % celkového ročného výlovu vedľajších úlovkov týchto druhov ulovených plavidlami s použitím vlečných sietí na lov pri dne.“
                                 
                              
                  
                        5.
                     
                     
                        V článku 4 ods. 1 písm. c) sa body iv) až vii) nahrádzajú takto:
                        
                                    „iv)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea) a zubaticu zlatočelú (Sparus aurata) maximálne do 5 % celkového ročného výlovu týchto druhov ulovených plavidlami s použitím vlečných sietí na lov pri dne;
                                 
                              
                                    v)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela bledého (Pagellus bogaraveo), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea) a zubaticu zlatočelú (Sparus aurata) maximálne do 3 % celkového ročného výlovu týchto druhov ulovených plavidlami s použitím žiabroviek a viacstenných žiabroviek;
                                 
                              
                                    vi)
                                 
                                 
                                    pokiaľ ide o moronu striebristú (Dicentrarchus labrax), morana krúžkovaného (Diplodus annularis), morana ostronosého (Diplodus puntazzo), morana svetlého (Diplodus sargus), morana dvojpruhého (Diplodus vulgaris), garupy (Epinephelus spp.), murmuru pásikavú (Lithognathus mormyrus), pagara striebristého (Pagellus acarne), pagela červeného (Pagellus erythrinus), pagara atlantického (Pagrus pagrus), polypriona amerického (Polyprion americanus), soleu európsku (Solea solea), merlúzu európsku (Merluccius merluccius) a zubaticu zlatočelú (Sparus aurata) maximálne do 1 % celkového ročného výlovu týchto druhov ulovených plavidlami s použitím háčikov a lovných šnúr;
                                 
                              
                                    vii)
                                 
                                 
                                    pokiaľ ide o sardelu európsku (Engraulis encrasicolus), sardinku európsku (Sardina pilchardus), makrelu atlantickú (Scomber spp.) a stavridy (Trachurus spp.) maximálne do 5 % celkového ročného výlovu vedľajších úlovkov týchto druhov ulovených plavidlami s použitím vlečných sietí na lov pri dne.“
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. augusta 2019
            
               
                  Za Komisiu
               
               
                  Predseda
               
               Jean-Claude JUNCKER
            
         
         
            (1)  Ú. v. EÚ L 354, 28.12.2013, s. 22.
         
            (2)  Nariadenie Európskeho parlamentu a Rady (EÚ) 2019/1241 z 20. júna 2019 o zachovaní rybolovných zdrojov a ochrane morských ekosystémov prostredníctvom technických opatrení, ktorým sa menia nariadenia Rady (ES) č. 1967/2006, (ES) č. 1224/2009 a nariadenia Európskeho parlamentu a Rady (EÚ) č. 1380/2013, (EÚ) 2016/1139, (EÚ) 2018/973, (EÚ) 2019/472 a (EÚ) 2019/1022 a ktorým sa zrušujú nariadenia Rady (ES) č. 894/97, (ES) č. 850/98, (ES) č. 2549/2000, (ES) č. 254/2002, (ES) č. 812/2004 a (ES) č. 2187/2005 (Ú. v. EÚ L 198, 25.7.2019, s. 105).
         
            (3)  Nariadenie Európskeho parlamentu a Rady (EÚ) 2019/1022 z 20. júna 2019, ktorým sa ustanovuje viacročný plán pre rybolov populácií žijúcich pri morskom dne v západnej časti Stredozemného mora a ktorým sa mení nariadenie (EÚ) č. 508/2014 (Ú. v. EÚ L 172, 26.6.2019, s. 1).
         
            (4)  Delegované nariadenie Komisie (EÚ) 2017/86 z 20. októbra 2016, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v Stredozemnom mori (Ú. v. EÚ L 14, 18.1.2017, s. 4).
         
            (5)  Delegované nariadenie Komisie (EÚ) 2018/153 z 23. októbra 2017, ktorým sa mení delegované nariadenie (EÚ) 2017/86, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v Stredozemnom mori (Ú. v. EÚ L 29, 1.2.2018, s. 1).
         
            (6)  Delegované nariadenie Komisie (EÚ) 2018/2036 z 18. októbra 2018, ktorým sa mení delegované nariadenie (EÚ) 2017/86, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v Stredozemnom mori (Ú. v. EÚ L 327, 21.12.2018, s. 27).
         
            (7)  https://stecf.jrc.ec.europa.eu/plen1902.
         
            (8)  Delegované nariadenie Komisie (EÚ) 2018/161 z 23. októbra 2017, ktorým sa stanovuje výnimka de minimis z povinnosti vylodiť úlovky pri rybolove určitých malých pelagických druhov v Stredozemnom mori (Ú. v. EÚ L 30, 2.2.2018, s. 1).